ขอสอบถามหน่อยครับคือ 4 วันที่ผ่านมาผมรู้สึกมึนๆตึงๆตั้งแต่ท้ายทอยจนถึงที่หัวครับ ยิ่งเวลายักคิ้ว เงยหน้าขึ้น ก้มหน้าลง หรือตอนจะนอนจะรู้สึกเลยครับว่ามันตึงๆเป็นพิเศษ ซึ่งพอมาวันนี้อาการมันก็ทุเลาลงแล้วครับ แต่ก็ยังรู้สึกตึงๆอยู่ อีกทั้งตอนนี้ผมยังรู้สึกเวียนหัวเบาๆ เวลาเดินก็รู้สึกโหวงๆครับ ผมอยากทราบว่าผมเป็นโรคอะไรหรือเปล่าครับ และผมควรทำอย่างไรดีครับ
สวัสดีค่ะ อาการปวดตึงหัวดังกล่าวมา อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะมีการอักเสบหรือตึงตัวมาก สัมพันธ์กับการใช้งานสายตาหรือการขยับศีรษะ-ปวดไมเกรน มักปวดข้างเดียว มีคลื่นไส้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งหากสัมพันธ์กับการใช้งาน หรือการก้มๆเงยๆ จะนึกถึงปวดหัวจากกล้ามเนื้ออักเสบมากที่สุดถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์การดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์ หลีกเลี่ยงการทำท่าทางที่ทำให้ปวดมากขึ้น